ตัวเลขสตอกน้ำมันดิบสัปดาห์นี้ดีกว่าคาดกูรูแนะเก็งกําไรหุ้นกลุ่มพลังงาน-ปิโตรฯ
บล.ซีไอเอ็มบี (ประเทศไทย) ระบุในบทวิเคราะห์ (17 ก.ย.) แนะนำซื้อเก็งกําไรหุ้นกลุ่มพลังงานและปิโตรเคมี จากการที่ EIA ได้เปิดเผยตัวเลขสตอกน้ำมันดิบสัปดาห์นี้ออกมาดีกว่าที่ตลาดคาดมากโดยลดลง 2.1 ล้านบาร์เรล ขณะที่วานนี้ราคาน้ำมันดิบ WTI พุ่งขึ้นแรงถึง 5.74% หรือ 2.56 ดอลลาร์/บาร์เรล มาปิดที่ 47.15 ดอลลาร์/บาร์เรล
17 ก.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (17 ก.ย.) แนะนำซื้อเก็งกําไรหุ้นกลุ่มพลังงานและปิโตรเคมี  อย่าง บริษัท ปตท. จำกัด (มหาชน) หรือ PTT ,บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ,บริษัท ไทยออยล์ จำกัด (มหาชน) หรือ TOP ,บริษัท พีทีที โกลบอล เคมิคอล จำกัด (มหาชน) หรือ PTTGC ,บริษัท อินโดรามา เวนเจอร์ส จำกัด (มหาชน) หรือ IVL
อีกทั้งบริษัท บ้านปู จำกัด (มหาชน) หรือ BANPU ,บริษัท บางจากปิโตรเลียม จำกัด (มหาชน) หรือ BCP ,บริษัท ไออาร์พีซี จำกัด (มหาชน) หรือ IRPC หลังจากที่เมื่อวานนี้ราคาน้ำมันดิบ WTI พุ่งขึ้นแรงถึง 5.74% หรือ 2.56 ดอลลาร์/บาร์เรล มาปิดที่ 47.15 ดอลลาร์/บาร์เรล จากการที่ EIA ได้เปิดเผยตัวเลขสตอกน้ำมันดิบสัปดาห์นี้ออกมาดีกว่าที่ตลาดคาดมากโดยลดลง 2.1 ล้านบาร์เรล สวนทางกับที่ตลาดคาดว่าจะเพิ่มขึ้น 1.1 ล้านบาร์เรล บวกกับค่าเงินดอลลาร์ที่กลับมาอ่อนค่า (ดีกับสินทรัพยเสี่ยงและราคาน้ำมัน) หลังกระทรวงแรงงานสหรัฐรายงานดัชนีราคาผู้บริโภค (CPI) ลดลง 0.01% ในเดือนส.ค. โดยเป็นการลดลงครั้งแรกตั้งแต่เดือนม.ค. ทําให้ตลาดคาดการณ์ว่าการประชุมเฟดในวันนี้จะยังไม่มีการปรับขึ้นอัตราดอกเบี้ย
 